निशंक पर चलेगा भ्रष्टाचार से जुड़ा केस  
देहरादून की सीजीएम कोर्ट ने उत्तराखंड में बीजेपी के पूर्व मुख्यमंत्री रमेश पोखरियाल निशंक पर कुम्भ घोटाले को लेकर मुकदमा चलाने का आदेश दिया है।
भ्रष्टाचार के मुद्दे पर बीजेपी की परेशानियां लगातार बढ़ती जा रही हैं। देहरादून की सीजीएम कोर्ट ने उत्तराखंड में बीजेपी के पूर्व मुख्यमंत्री रमेश पोखरियाल निशंक पर कुम्भ घोटाले को लेकर मुकदमा चलाने का आदेश दिया है। इस मामले में निशंक के अलावा यहां के आवास विकास मंत्री समेत कुल 12 लोगों के खिलाफ मामला दर्ज किया गया है।   इस मामले में याचिकाकर्ता का कहना है कि कुम्भ आयोजन के लिए राज्य सरकार को केंद्र सरकार की ओर से 480 करोड़ रुपये दिए गए थे लेकिन इसी रकम में से 200 करोड़ रुपये का घोटाला तब की निशंक सरकार ने किया था। मामले में 1 नवंबर से सभी आरोपियों के खिलाफ मुकदमे की कार्रवाई शुरू हो जाएगी।